Last saved by: Ukrop Marian

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 761/15/5511-17	Žilina  02.12.2016
EEČ: 2-43-379-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené užívanie cudzej veci podľa § 215 odsek 1, odsek 2 písmeno a Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 38/14 XXXXX
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: 32 XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal:3 432,72 € 
Peňažná suma určená na všeobecne prospešné účely: 75 € 
Konkrétny adresát peňažnej sumy určenej na všeobecne prospešné účely:Slovenský Červený kríž, územný spolok Žilina

Suma odovzdaná štátu na peňažnú pomoc obetiam trestnej činnosti:75 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 38/14 XXXXX
väzba: nie
ktorý je trestne stíhaný pre trestný čin:
- Prečin Neoprávnené užívanie cudzej veci podľa § 215 odsek 1, odsek 2 písmeno a Trestného zákona

realizované policajtom Obv.odd. PZ Rajec pod spisovou značkou ORP-1323/RA-ZA-2015.

na tom skutkovom základe, že: 
od presne nezisteného dňa v mesiaci apríl 2015 do dňa 05.07.2015 bol na základe jeho pokynu skosený trávnatý porast v obci Čičmany, okr. Žilina, a to na časti pozemkov, ktoré mal v prenájme iný subjekt v častiach Filipové rovne – Kultúrny diel č. 2901/1 vo výmere 8,28 ha, a  Pod žiarom (Pod Paštiným vŕškom) -  Kultúrny diel č. 2002/1 vo výmere 4,42 ha, a taktiež v uvedenom období nechal na pozemku Za kostolné lány(Za Vrch Žilinskej, Žilinky) – Kultúrny diel 0001/2 vo výmere 17,75 ha, ktorý mal v prenájme iný subjekt, pásť svoj dobytok bez súhlasu oprávnených nájomcov vyššie uvedených pozemkov, čím spôsobil obchodnej spoločnosti SKALKA XXXXX s.r.o. so sídlom XXXXX 32, 015 01, IČO: 46 559 621, škodu vo výške 971,28 € a XXXXX podnikajúcemu pod obchodným menom XXXXX SKALKA so sídlom XXXXX 32, 015 01, IČO: 37 649 663, škodu vo výške 2 461,44 €. 
 
Odôvodnenie:
Poverený policajt OO PZ Rajec uznesením sp. zn. ČVS: ORP-1323/RA-ZA-2015 zo dňa 08.02.2016 vzniesol obvinenie XXXXX pre prečin neoprávneného užívania cudzej veci podľa § 215 ods. 2 písm. a/ Tr. zák.. 

V prípravnom konaní, resp. počas mediácie XXXXX priznal spáchanie skutku v plnom rozsahu. Obvinený XXXXX s poškodenými Skalka XXXXX, s. r. o., zastúpenej XXXXX a XXXXX SKALKA uzatvorili dňa 21.10.2016 pred probačným a mediačným úradníkom zmier, pričom v zmysle dohody obvinený uhradil dňa 26.10.2016 bankovými prevodmi poškodeným subjektom škodu v celom rozsahu, tak ako to vyplýva z ich vzájomnej dohody v rámci zmieru zo dňa 21.10.2016. 

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ súdne trestaný, rovnako nebol riešený v mieste bydliska v priestupkovom konaní.  V minulosti sa dopustil priestupkov na úseku cestnej premávky, čo však nemá vplyv na jeho bezúhonnosť z pohľadu trestnoprávneho.

	V zmysle uzatvoreného zmieru bola dňa 21.10.2016 bankovým prevodom uhradená obvineným XXXXX na účet Krajskej prokuratúry v Žiline č. 7000231396/8180, vedenom v štátnej pokladnici suma 150,- €. 

	V rámci zmieru uzatvoreného medzi obvineným a poškodenými dňa 21.10.2016 bolo určené, že 50% z uvedenej sumy bude určená štátu na peňažnú pomoc poškodeným trestnými činmi a 50% - teda 50,- € peňažnej sumy patrí Slovenskému Červenému krížu, územný spolok Žilina, IČO: 00416169, číslo účtu IBAN: SK42 0200 0000 0000 0313 7432  vedený vo Všeobecnej úverovej banke, a.s..  

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia. Obvinený uhradil spôsobenú škodu v plnom rozsahu a zložil na účet prokuratúry peňažnú  sumu na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že tak obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.
	 
Poučenie:
Proti tomuto uzneseniu nie je prípustná sťažnosť. 

Mgr. Marian Ukrop 
prokurátor